7f84f448acfc0666311bb7cf8c4483ab

 Jeg er lige startet på en ny skole. Jeg er normalt en MEGET popurlær pige. Men på min nye skole snakker jeg kun med de kedelige og upopurlære. Hvordan kommer jeg til at snakke med de seje?? 
Snakke med de seje
==================


ungzone.dk
2020.40

 Hej med dig :-)  
Det er aldrig nemt, at være den nye og der går som regel lidt tid inden man har fundet sin plads. Det kan være en utrolig hård kamp, det der med hele tiden at skulle kæmpe for at være inde i varmen, og det synes jeg virkelig du skal overveje om du gider bruge tid på.  
Der kommer en dag, hvor du vil indse at det er MEGET bedre at være sammen med dem, der gør DIG glad, og ikke dem du skal imponere..  
  
Massere tanker herfra! 

Kære "Den nye pige", 

Det er altid svært at starte på en ny skole, så du er ikke alene.   


Det er vigtigt at du husker på at det ikke handler om at snakke med "de seje", men at du får nogle venner som du har det godt sammen med. Nogen som du kan have det sjovt sammen med, og være dig selv sammen med.   
Det er helt naturligt at starte med at snakke med de mindre populære i klassen, frem for de meget populære. Derfor må du give det lidt tid. Hvis du ikke er tilfreds med din vennegruppe, må du arbejde dig langsomt op i hierakiet. Find nogle fælles interesser med dem du gerne vil være venner med, og begynd at snakke med dem om det. Alting tager tid, så du må slå koldt vand i blodet, og tage dig den tid det nu tager. Ellers kommer du til at virke for desperat.

Jeg håber at du kan bruge mit svar.

- C

 